b"\n_START_ARTICLE_\nFrench house\n_START_PARAGRAPH_\nFrench house arba pranc\xc5\xabzi\xc5\xa1kas house yra v\xc4\x97lyv\xc5\xb3j\xc5\xb3 1990-uj\xc5\xb3 house muzikos form\xc5\xb3, 1990-\xc5\xb3j\xc5\xb3 ir 2000-\xc5\xb3j\xc5\xb3 Europos \xc5\xa1oki\xc5\xb3 muzikos scena ir paskutin\xc4\x97 Euro disko forma. \xc5\xa0is stilius dar vadinamas naujuoju disko, French touch, filter house ar tekfunk. \xc5\xa0io stiliaus prad\xc5\xbeioje dauguma atlik\xc4\x97j\xc5\xb3 naudojo filter house elementus, kaip antai Daft Punk. Kiti atlik\xc4\x97jai daugiau naudojo vokal\xc4\x85 ir kit\xc5\xb3 dain\xc5\xb3 pavyzd\xc5\xbeius. Senasis French house yra gan\xc4\x97tinai pana\xc5\xa1us \xc4\xaf funky house.\n_START_SECTION_\nIstorija\n_START_PARAGRAPH_\nFrench house daug \xc4\xaftakos tur\xc4\x97jo 1970-\xc5\xb3j\xc5\xb3 Euro disko ir neilgai gyvav\xc4\x99s space disko (kosminis disko), kuris Pranc\xc5\xabzijoje buvo labai populiarus. Daug \xc4\xaftakos tur\xc4\x97jo ir P-Funk stilius. Ta\xc4\x8diau vien\xc4\x85 i\xc5\xa1 did\xc5\xbeiausi\xc5\xb3 \xc4\xaftak\xc5\xb3 \xc5\xa1iai muzikai padar\xc4\x97 elektronin\xc4\x97s muzikos k\xc5\xabr\xc4\x97jas ir grup\xc4\x97s Daft Punk narys Thomas Bangalter. \xc5\xa0is stilius spar\xc4\x8diai populiar\xc4\x97jo, ir buvo nuolat rodomi muzikos klipai ar specialios \xc5\xa1io muzikos stiliaus laidos. Tokios grup\xc4\x97s kaip Daft Punk, Cassius ir Stardust buvo pirmosios Pranc\xc5\xabzijos grup\xc4\x97s, pasiekusios tarptautines auk\xc5\xa1tumas, ir savo klipuose rodyti \xc5\xa1io stiliaus i\xc5\xa1takos \xc5\xa1aknys (mat daugelyje klip\xc5\xb3 vaizduojami su tuo stiliumi susij\xc4\x99 dalykai, dj'ai ir t.t). Neilgai trukus populiarumo susilauk\xc4\x97 ir tokie atlik\xc4\x97jai kaip Bob Sinclair ir Modjo, kurie prisid\xc4\x97jo prie \xc5\xa1ios muzikos populiarinimo. Dabar daugelis \xc5\xa1io \xc5\xbeanro atlik\xc4\x97j\xc5\xb3 nebe kuria ka\xc5\xbeko tikrojo french house, o kit\xc4\x85, ta\xc4\x8diau nema\xc5\xbeai pana\xc5\xa1um\xc5\xb3 turint\xc4\xaf stili\xc5\xb3 - electro house, kur\xc4\xaf yra labai pam\xc4\x97g\xc4\x99 tectonik \xc5\xa1ok\xc4\x97jai.\n_START_SECTION_\nTerminai, kilm\xc4\x97 ir pakitimai\n_START_PARAGRAPH_\nS\xc4\x85vok\xc4\x85 \xe2\x80\x9efrench house\xe2\x80\x9c pirm\xc4\x85 kart\xc4\x85 buvo pamin\xc4\x97ta 1999, vienoje i\xc5\xa1 televizijos kanalo Mtv laid\xc5\xb3, norint apib\xc5\xabdinti Pranc\xc5\xabzijos muzikos tok\xc4\xaf staig\xc5\xb3 sprogim\xc4\x85. Laidos metu buvo apklausin\xc4\x97jami garsesni atlik\xc4\x97jai, norint supa\xc5\xbeindinti europie\xc4\x8dius su \xc5\xa1i\xc4\x85 muzika, nes daugelis Europoje \xc5\xa1\xc4\xaf stili\xc5\xb3 vadino new disko ar disko house. Ypa\xc4\x8d vadinamasis \xe2\x80\x9edisko house\xe2\x80\x9c buvo populiarus Graikijoje, taip Kanadoje ar Ibizos saloje, kur brit\xc5\xb3 turistai pam\xc4\x97g\xc4\x99 \xc5\xa1i\xc4\x85 sal\xc4\x85 atostogaudavo ir klausydavo \xc5\xa1ios muzikos vakar\xc4\x97liuose. Ta\xc4\x8diau \xc5\xa1iandien vadinam\xc4\x85j\xc4\xaf happy house tebegroja keletas dj'\xc5\xb3 Londone, kurie priklauso muzikos \xc4\xafra\xc5\xa1\xc5\xb3 kompanijai Ministry of sound._NEWLINE_French house visada tur\xc4\x97jo du labai artimus bruo\xc5\xbeus: tai vadinamasis French touch, kuriam daug \xc4\xaftakos tur\xc4\x97jo \xe2\x80\x9espace disco\xe2\x80\x9c, bei kitas bruo\xc5\xbeas - Euro disco, kuriam daug \xc4\xaftakos tur\xc4\x97jo 70-\xc5\xb3j\xc5\xb3 muzika, o ypa\xc4\x8d Alec R. Costandinos muzikin\xc4\x97 produkcija. 2000 m. \xc5\xa1ie du dalykai skilo. Ta\xc4\x8diau french house i\xc5\xa1liko prie vadinamojo french touch tipo, Euro disco vokal\xc5\xb3 ir raminan\xc4\x8di\xc5\xb3 space disco tem\xc5\xb3. Ka\xc5\xbek\xc4\x85 pana\xc5\xa1aus \xc4\xaf tai suk\xc5\xabr\xc4\x97 Bob Sinclair 2006 m. , savo garsiajame hite World, Hold On (Children of the Sky), ta\xc4\x8diau retai kad koks atlik\xc4\x97jas vartot\xc5\xb3 visus tris elementus savo k\xc5\xabryboje. Space disco dar buvo galima vadinti populiariu, ta\xc4\x8diau tik pa\xc4\x8dioje Pranc\xc5\xabzijoje. V\xc4\x97liau \xc5\xa1is disco muzika virto \xc4\xaf sunki\xc4\x85j\xc4\x85 instrumentin\xc4\xaf French house versija, o netrukus net imta \xc5\xa1i\xc4\x85 muzik\xc4\x85 kai kur vadinti g\xc4\x97j\xc5\xb3 muzika. Ibizoje disco huose imta mai\xc5\xa1yti su kit\xc5\xb3 stili\xc5\xb3 priemai\xc5\xa1omis, tod\xc4\x97l ir ten keit\xc4\x97si pati muzika._NEWLINE_French house tur\xc4\x97jo nema\xc5\xbeos \xc4\xaftakos atlik\xc4\x97jui Benny Benassi, kuris naudodamas \xc5\xa1iuos elementus suk\xc5\xabr\xc4\x97 tek-house, kuris Pranc\xc5\xabzijoje susilauk\xc4\x97 didelio pasisekimo. Daugelis k\xc5\xabrini\xc5\xb3 buvo remixuota electro house stiliumi, d\xc4\x97l ko greitai atsirado didel\xc4\x97 auditorija \xc5\xbemoni\xc5\xb3, \xc5\xa1okan\xc4\x8di\xc5\xb3 gars\xc5\xb3j\xc4\xaf Tectonic \xc5\xa1ok\xc4\xaf."